CELEX: C2005/155/51
Language: el
Date: 2005-06-25 00:00:00
Title: Υπόθεση Τ-155/05: Προσφυγή-αγωγή του Robert Steinmetz κατά της Επιτροπής των Ευρωπαϊκών Κοινοτήτων που ασκήθηκε στις 18 Απριλίου 2005

25.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/26
            
         Προσφυγή-αγωγή του Robert Steinmetz κατά της Επιτροπής των Ευρωπαϊκών Κοινοτήτων που ασκήθηκε στις 18 Απριλίου 2005
   (Υπόθεση Τ-155/05)
   (2005/C 155/51)
   Γλώσσα διαδικασίας: η γαλλική
   Ο Robert Steinmetz, κάτοικος Λουξεμβούργου, εκπροσωπούμενος από τη δικηγόρο Joëlle Choucroun, με τόπο επιδόσεων στο Λουξεμβούργο, άσκησε στις 18 Απριλίου 2005 ενώπιον του Πρωτοδικείου των Ευρωπαϊκών Κοινοτήτων προσφυγή-αγωγή κατά της Επιτροπής των Ευρωπαϊκών Κοινοτήτων.
   Ο προσφεύγων-ενάγων (στο εξής: ενάγων) ζητεί από το Πρωτοδικείο:
   
               1.
            
            
               να ακυρώσει την απόφαση της Επιτροπής της 10ης Ιανουαρίου 2005 με την οποία δόθηκε απάντηση στις διοικητικές ενστάσεις R/376/04 και R/857/04 που ο ενάγων υπέβαλε αντιστοίχως στις 29 Απριλίου 2004 και 20 Αυγούστου 2004,
            
         
               2.
            
            
               να υποχρεώσει την Επιτροπή να αποδώσει στον ενάγοντα 26,19 ευρώ,
            
         
               3.
            
            
               να χορηγήσει στον ενάγοντα συμβολικώς ένα ευρώ για χρηματική ικανοποίηση της ηθικής βλάβης την οποία υπέστη από την προσβαλλόμενη απόφαση και
            
         
               4.
            
            
               να καταδικάσει την Επιτροπή στο σύνολο των δικαστικών εξόδων.
            
         Ισχυρισμοί και κύρια επιχειρήματα
   Ο ενάγων στην παρούσα υπόθεση αντιτάσσεται στην από την αρμόδια για τους διορισμούς αρχή απόρριψη της αιτήσεώς του να εκκαθαριστούν τα έξοδα μιας αποστολής και να του αποδοθούν 26,19 ευρώ που αχρεωστήτως παρακρατήθηκαν από τον μισθό του τού Μαρτίου του 2005. Στο πλαίσιο αυτό, αντιτάσσεται και στην άρνηση να γίνει δεκτή η αίτηση αρωγής που υπέβαλε σύμφωνα με το άρθρο 24 του Κανονισμού Υπηρεσιακής Καταστάσεως (ΚΥΚ).
   Υπενθυμίζεται συναφώς ότι στις 29 Ιουλίου 2003 ο ενάγων έλαβε μέρος στις Βρυξέλλες στις εργασίες μιας εξεταστικής επιτροπής ενός διαγωνισμού της οποίας ήταν πρόεδρος. Μετακινήθηκε με μισθωμένο αυτοκίνητο το οποίο η Επιτροπή έθεσε στη διάθεσή του. Όταν επέστρεψε στο Λουξεμβούργο γέμισε πλήρως το ρεζερβουάρ του αυτοκινήτου αυτού και ακριβώς ένα λάθος σχετικά με την ώρα που τυπώθηκε στην ταμειακή απόδειξη έδωσε λαβή στην παρούσα διαφορά.
   Προς στήριξη των αιτημάτων του, ο ενάγων προβάλλει:
   
               —
            
            
               παράβαση των άρθρων 24, 62, 64 και 71 του ΚΥΚ και 11 του παραρτήματός του VII, καθώς και των διατάξεων του «Οδηγού για τις αποστολές» (αποφάσεως της Επιτροπής της 23ης Μαΐου 2003) και του «Οδηγού για την εκκαθάριση των εξόδων των αποστολών» του Μαρτίου 2003,
            
         
               —
            
            
               παράβαση του καθήκοντος προστασίας της δικαιολογημένης εμπιστοσύνης και
            
         
               —
            
            
               πρόδηλα σφάλματα εκτιμήσεως.